სოლომონ ასლანიშვილი

სოლომონ ასლანიშვილი (დ. 6 ნოემბერი, 1851, ბავრა, საქართველო — გ. დეკემბერი, 1924) — ქართველი ეთნოლოგი, ისტორიკოსი, პუბლიცისტი.

 ბიოგრაფია 
დაამთავრა ახალქალაქის სამაზრო სკოლა და ქართველ კათოლიკეთა საშუალო სასწავლებელი. 1876 წლიდან მსახურობდა ფოსტა–ტელეგრაფში სურამში, არტაანსა და არტანუჯში. 1974 წლიდან ბეჭდავდა კორესპონდენციებს „დროებაში“, „ივერიასა“ და „თეატრში“. განსაკუთრებით მნიშვნელოვანია მისი კორესპონდენციების ციკლი და მიმოხილვები სამხრეთ საქართველოს რეგიონების საზოგადოებრივი ცხოვრების შესახებ სათაურით – „საქართველოს მატიანე“. ისტორიულად, ეთნოგრაფიულად, დემოგრაფიულად აღწერილი აქვს მრავალი დასახლება, საქრისტიანო, საკულტო და თავდაცვითი ნაგებობანი. „ივერიაში“ გამოაქვეყნა „მგზავრის შენიშვნები“ და სხვა. მუშაობდა ქუთაისში, 1905 წლიდან თბილისში, სადაც აქტიურად მონაწილეობდა ქართველ კათოლიკეთა კომიტეტში. ხელნაწერის სახით დარჩა ქართულ–თურქული სახელმძღვანელო და ქართულ–თურქული ლექსიკონი.

ლიტერატურა

 რესურსები ინტერნეტში 

სქოლიო

კატეგორია:ქართველი ეთნოლოგები
კატეგორია:ქართველი ისტორიკოსები
კატეგორია:ქართველი პუბლიცისტები
კატეგორია:დაბადებული 6 ნოემბერი
კატეგორია:დაბადებული 1851
კატეგორია:გარდაცვლილი 1924